процент.
 (166)
 Според Комисията финансовото състояние на групата отговаря на рейтинг ВВ — най-високия рейтинг под изискванията за инвестиционен рейтинг.„Инвестиционен рейтинг“ означава, че според преценката на агенцията за рейтинг емитираните от дружеството облигации вероятно са достатъчни за покриване на задълженията за плащане, които банките имат право да инвестират в тях.
 (167)
 Приема се, че облигациите с неинвестиционен рейтинг имат спекулативен характер. Длъжниците с неинвестиционен рейтинг вероятно могат да осигурят определено качество и защита, но това невинаги може да компенсира съпътстващата ги огромна несигурност или сериозното влияние на неблагоприятни условия. Рейтингът BB е най-високият в тази категория и означава, че в краткосрочен план длъжникът не е толкова уязвим, колкото длъжниците с по-нисък рейтинг. Той обаче работи при сериозна несигурност и неблагоприятни стопански, финансови или икономически условия, при които е възможно да се окаже, че няма достатъчен капацитет да посрещне финансовите си задължения в съответние с определенията за кредитен рейтинг на Standard and Poor.
 (168)
 Очакваната премия по облигациите, емитирани от дружества с този рейтинг (BB), бе приложена към стандартния лихвен процент на Китайската народна банка (КНБ), за да се определи пазарният лихвен процент.
 (169)
 За определяне на надбавката беше изчислен относителният спред между индексите на корпоративните облигации с рейтинг А и рейтинг ВВ в САЩ въз основа на данните на Bloomberg за промишлените сегменти. Така изчисленият относителен спред бе добавен към публикуваните от КНБ референтни стойности на лихвените проценти към датата, на която е бил отпуснат заемът, и за същия срок на заема. Това бе направено поотделно за всеки заем, отпуснат на дружеството.
 (170)
 Подобни изкривявания на пазара и липса на достоверен кредитен рейтинг се наблюдават и за предоставяните в КНР заеми в чуждестранни валути, тъй като те се отпускат от същите китайски финансови институции. Поради това, както беше констатирано по-рано, емитирани през РП корпоративни облигации с рейтинг ВВ и със съответната номинална стойност бяха използвани, за да се определи надбавка, която бе приложена към лихвения процент по заемите LIBOR в щатски долари с цел да се определи подходяща референтна стойност.
 (171)
 Също така, за да отчете по-големия риск, признак за който е практиката да се отпускат револвиращи заеми за отделните дружества, участващи в производството на ГВП, Комисията се опита да установи друга подходяща референтна стойност за пазара в КНР. Във връзка с това Комисията отбелязва, че една държавна банка е отпуснала заем със срок от 16 месеца за едно дружество от Jiangsu Shagang Group при лихвен процент 14 — 16 %. Според Jiangsu Shagang Group сравнително високият лихвен процент се обяснява със специализацията на въпросната финансова институция, която отпуска заеми на дружества в затруднено финансово положение, и групата е потърсила услугите ѝ, за да реши временен проблем с ликвидността. Като се има предвид, че револвиращите заеми обикновено са знак за проблеми с краткосрочната ликвидност, се приема, че условията и срокът на този заем целесъобразно отразяват допълнителната полза от получаването на револвиращи заеми.
 (172)
 С оглед на това Комисията счете за целесъобразно да използва тази стойност като подходяща референтна стойност за всички заеми със срок до две години, предоставени на производствени